Materiál predkladaný na 4/15 zasadnutie

Dozornej rady Sociálnej poisťovne

konané dňa 18. augusta 2015

**9**

# SPRÁVA

**O VÝSLEDKOCH KONTROLNEJ ČINNOSTI**

**HLAVNÉHO KONTROLÓRA SOCIÁLNEJ POISŤOVNE**

**ZA I. POLROK 2015**

**Dôvod predloženia:**

podľa § 245c písm. b) bodu 4. zákona č. 461/2003 Z. z. o sociálnom poistení v znení neskorších predpisov

**Materiál predkladá:**

##### Ing. Tibor Kašiak

Hlavný kontrolór

Sociálnej poisťovne

**Materiál obsahuje:**

1. Návrh uznesenia Dozornej rady Sociálnej poisťovne
2. Predkladaciu správu
3. Správu o výsledkoch kontrolnej činnosti hlavného kontrolóra Sociálnej poisťovne za I. polrok 2015

**Návrh uznesenia**

**Dozornej rady Sociálnej poisťovne**

**Dozorná rada Sociálnej poisťovne**

**berie na vedomie**

správu o výsledkoch kontrolnej činnosti hlavného kontrolóra Sociálnej poisťovne za I. polrok 2015.

**Predkladacia správa**

Hlavný kontrolór Sociálnej poisťovne vykonáva kontrolu hospodárnosti a efektívnosti nakladania s vlastným majetkom Sociálnej poisťovne (vnútorná kontrola)  podľa zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) a podľa zákona č. 502/2001 Z. z. o finančnej kontrole a vnútornom audite v znení neskorších predpisov.

Kontrolnú činnosť vykonáva hlavný kontrolór Sociálnej poisťovne v súlade so schváleným ročným plánom kontrolnej činnosti a na základe uznesenia Dozornej rady Sociálnej poisťovne.

Podľa § 245c písm. b) bodu 4. citovaného zákona o sociálnom poistení hlavný kontrolór Sociálnej poisťovne predkladá dozornej rade najmenej raz za šesť mesiacov správu o kontrolnej činnosti.

# SPRÁVA

**O VÝSLEDKOCH KONTROLNEJ ČINNOSTI**

**HLAVNÉHO KONTROLÓRA SOCIÁLNEJ POISŤOVNE**

**ZA I. POLROK 2015**

V I. polroku 2015 hlavný kontrolór a zamestnanci útvaru hlavného kontrolóra vykonali v súlade s plánom kontrolnej činnosti hlavného kontrolóra Sociálnej poisťovne na rok 2015 schválenom Dozornou radou Sociálnej poisťovne

* štyri následné finančné kontroly
* dve kontroly prijatých opatrení
* jedna sťažnosť - podnet

**NáslednÁ finančnÁ kontrolA**

Hlavný kontrolór a zamestnanci útvaru hlavného kontrolóra Sociálnej poisťovne, ústredie vykonali následnú finančnú kontrolu plnenia rozpočtu správneho fondu Sociálnej poisťovne a vybraných finančných operácií správneho fondu a hospodárenia s vlastným majetkom, za obdobie roka 2014 v pobočke Sociálnej poisťovne Košice, Rimavská Sobota, Prešov a Trenčín.

Kontrolou dodržania záväzných limitov a účelovo viazaných finančných prostriedkov ako aj evidencie a dodržiavania rozpočtových opatrení kontrolná skupina v kontrolovaných pobočkách nezistila nedostatky, porušenia.

 Bežné výdavky realizované cez pokladnicu:

Predmetom kontroly boli aj hotovostné finančné operácie vykonané v pokladni správneho fondu pobočky za rok 2014 v rámci ktorých sa kontrolná skupina zamerala aj na reprezentačné výdavky. Následnou finančnou kontrolou neboli zistené nedostatky v kontrolovaných pobočkách.

* **v Sociálnej poisťovni, pobočka Košice**

Pobočke bol v roku 2014 pridelený rozpočet správneho fondu vo výške 3 400 056 €. Rozpočet bol k 31.12.2014 upravený na 3 574 382 €. Čerpanie k 31.12.2014 bolo vo výške 3 522 431 €. Pobočkou nebola prekročená úroveň čerpania pridelených finančných prostriedkov v rozpočte správneho fondu na rok 2014 k 31.12.2014. Dosiahnuté čerpanie bolo vo výške 98,55 %.

 Za kontrolované obdobie roku 2014 pobočka mala príjmy (výnosy): z vlastníctva za prenájom vlastného majetku (príjmy zo zdaňovanej činnosti) a nedaňové príjmy. Pri kontrole príjmov a nakladaní s nimi neboli zistené nedostatky v zmysle dodržania ustanoveného postupu a spôsobu nakladania s verejnými prostriedkami. Kontrolnej skupine nebolo predložené vykonania predbežnej finančnej kontroly, súlad s normami BOZP pri príjme z prenájmu strechy – O2 Slovakia, umiestnenie antén mikrovlnného pripojenia, skvalitnenie pokrytia signálu GSM.

 Autoprevádzka:

Pobočka mala v kontrolovanom období pridelené štyri služobné motorové vozidlá a jeden prívesný vozík, z toho jedno vozidlo bolo v roku 2014 vyradené a  predané. Služobné motorové vozidlá – prelitrovanie – nie doklad o úradnom meraní (3 služobné motorové vozidlá). Nepoužívané normy spotreby uvedené v technických preukazoch a v úradnom meraní (4 služobné motorové vozidlá). Vyúčtovanie spotreby pohonných látok – mesačný výkaz, vyhodnotenie skutočnej spotreby bez  vykázania rozdielu (úspora, nadspotreba PHL). Účtovníctvo verne nezobrazuje skutočnú spotrebu pohonných látok. Autoprevádzka – dokumentácia – preukaznosť – nečitateľné doklady (vedenie záznamom o prevádzke služobného motorového vozidla VW Golf).

 Knihy, noviny, časopisy, publikácie, periodiká:

Predmetom kontroly kontrolnej skupiny boli výdavky za vybrané mesiace roku 2014 v objeme 331,74 €, za celý rok tieto predstavovali výšku 502,64 €. Pobočka bola upozornená na potrebu prehodnotenia účinnosti, hospodárnosti a efektívnosti vynakladaných výdavkov v súvislosti s výkonom činností pobočky, ako aj ich nevyhnutnosti s prihliadnutím na skutočnosť prístupu k právnym predpisom a k odbornej tlači a vybraným periodikám prostredníctvom internetu (prostredníctvom ich elektronickej verzie), prístup k ekonomickým a právnym informáciám prostredníctvom epi.sk (pobočka má pridelených spolu 137 prístupov do epi.sk).

 Predbežná finančná kontrola – z jej výkonu na dokladoch nebolo jasné a jednoznačné, čo sa ňou overovalo, postupy overenia súladu finančných operácií.

 Odberateľské faktúry – poskytnutie lekárskych správ, ochrana osobných údajov. Následnou finančnou kontrolou obsahu vystavovaných odberateľských faktúr kontrolná skupina zistila, že na faktúrach pobočka uvádzala celé meno, rodné číslo klienta ako aj adresu klienta. Následnou finančnou kontrolou bolo zistené, že v zmysle zákona č. 122/2013 Z. z. v znení neskorších predpisov o ochrane osobných údajov spracovanie a ochrana osobných údajov sa pri jeho aplikácii v praxi nedostatočne posudzovala nevyhnutnosť uvedenia celého mena, rodného čísla ako aj úplnej adresy klienta. Ich uvedenie nebolo nevyhnutné a potrebné v súvislosti s účelom jeho poskytnutia. K jednoznačnej identifikácii klienta dochádza odsúhlasením požiadavky komerčnej poisťovne s priloženou lekárskou správou klienta, v zmysle ktorej je klient jednoznačne identifikovaný.

 Následná finančná kontrola bola ukončená správou. Kontrolovaný subjekt bol oboznámený so Správou o výsledku následnej finančnej kontroly dňa 20. marca 2015. Kontrolovaný subjekt nemal námietky k zisteniam uvedeným v správe. Pobočke bola v zápisnici uložená lehota na prijatie opatrení na nápravu nedostatkov zistených následnou finančnou kontrolou a na odstránenie príčin ich vzniku a predložiť písomný zoznam týchto opatrení do 30.4.2015. Uvedený termín pobočka dodržala. V oblastiach kde boli zistenia prijala adekvátne opatrenia na nápravu. Obzvlášť podrobne sa zaoberala výkonom predbežnej finančnej kontroly, kde upravila a dopracovala pracovné postupy na jej výkon pre jednotlivé okruhy operácií. Na zaslanie písomnej správy o splnení opatrení na nápravu nedostatkov bola kontrolovanému subjektu určená lehota do 31.7.2015.

* **v Sociálnej poisťovni, pobočka Rimavská Sobota**

Pobočke bol v roku 2014 pridelený rozpočet správneho fondu vo výške 972 643 €. Rozpočet bol k 31.12.2014 upravený na 984 668 €. Čerpanie k 31.12.2014 bolo vo výške 965 636 €. Pobočkou nebola prekročená úroveň čerpania pridelených finančných prostriedkov v rozpočte správneho fondu na rok 2014 k 31.12.2014. Dosiahnuté čerpanie bolo vo výške 98,07 %.

 Za kontrolované obdobie roku 2014 pobočka mala príjmy (výnosy): z vlastníctva za prenájom vlastného majetku (príjmy zo zdaňovanej činnosti) a nedaňové príjmy. Pri kontrole príjmov a nakladaní s nimi neboli zistené nedostatky v zmysle dodržania ustanoveného postupu a spôsobu nakladania s verejnými prostriedkami.

 Autoprevádzka:

Pobočka mala v kontrolovanom období pridelené dve služobné motorové vozidlá. Služobné motorové vozidlá – prelitrovanie – nie doklad o úradnom meraní(Škoda Fabia a Škoda Octavia). Nepoužívané normy spotreby uvedené v technických preukazoch. Kontrolná skupina zistila, že pobočka verne zobrazuje skutočnú spotrebu pohonných látok.

 Predbežná finančná kontrola – z jej výkonu na dokladoch nebolo jasné a jednoznačné, čo sa ňou overovalo, postupy overenia súladu finančných operácií.

 Následná finančná kontrola bola ukončená správou. Kontrolovaný subjekt bol oboznámený so Správou o výsledku následnej finančnej kontroly dňa 29. apríla 2015. Kontrolovaný subjekt sa vyjadril, že sa oboznámil s obsahom správy a nemá pripomienky k zisteniam uvedeným v správe. Pobočke bola uložená lehota na prijatie opatrení na nápravu nedostatkov zistených následnou finančnou kontrolou a na odstránenie príčin ich vzniku a predložiť písomný zoznam týchto opatrení do 29.5.2015. Uvedený termín pobočka dodržala. V oblastiach kde boli zistenia prijala adekvátne opatrenia na nápravu. Obzvlášť podrobne sa zaoberala výkonom predbežnej finančnej kontroly, kde upravila a dopracovala pracovné postupy na jej výkon pre jednotlivé okruhy operácií.

* **v Sociálnej poisťovni, pobočka Prešov**

Pobočke bol v roku 2014 pridelený rozpočet správneho fondu vo výške 2 143 166 €. Rozpočet bol k 31.12.2014 upravený na 2 282 806 €. Čerpanie k 31.12.2014 bolo vo výške 2 270 218 €. Pobočkou nebola prekročená úroveň čerpania pridelených finančných prostriedkov v rozpočte správneho fondu na rok 2014 k 31.12.2014. Dosiahnuté čerpanie bolo vo výške 99,45 %.

 Za kontrolované obdobie roku 2014 pobočka mala príjmy (výnosy): z vlastníctva za prenájom vlastného majetku (príjmy zo zdaňovanej činnosti) a nedaňové príjmy. Pri kontrole príjmov a nakladaní s nimi neboli zistené nedostatky v zmysle dodržania ustanoveného postupu a spôsobu nakladania s verejnými prostriedkami.

 Autoprevádzka:

 Pobočka mala v kontrolovanom období pridelené štyri služobné motorové vozidlá, z toho jedno vozidlo bolo v roku 2014 vyradené. Služobné motorové vozidlá – prelitrovanie – nie doklad o úradnom meraní (Škoda Fabia a Škoda Octavia). Nepoužívané normy spotreby uvedené v technických preukazoch (Škoda Fabia a Škoda Octavia). Nepoužívané normy spotreby uvedené v úradnom meraní (režim jazdy mimo mesta vozidlo Volkswagen VW Golf). Vyúčtovanie spotreby pohonných látok – mesačný výkaz, vyhodnotenie skutočnej spotreby bez vykázania rozdielu (úspora, nadspotreba PHL) - Škoda Fabia - vyradená v roku 2014 v mesiacoch január až apríl 2014, Škoda Fabia v mesiacoch január až december 2014, Škoda Octavia v mesiacoch január až december 2014, Volkswagen VW Golf v mesiacoch september až december 2014. Vyúčtovanie spotreby pohonných látok – mesačný výkaz, vyhodnotenie skutočnej spotreby, vykázania rozdielu (nadspotreba PHL) - Volkswagen VW Golf v mesiacoch január až august 2014, vykazované skutočné spotreby nie sú v uvedených mesiacoch pobočkou hodnoverne, jasne a jednoznačne preukázané. Účtovníctvo verne nezobrazuje skutočnú spotrebu pohonných látok: nedotankovanie nádrže do plna (mesačne), nedotankovanie nádrže do plna (inventarizácia PHM k 31.12.2014).

 Výkon predbežnej finančnej kontroly – čo sa ňou overovalo:

Pri realizovaných výdavkoch správneho fondu v kontrolovanom období pri posudzovaní finančných operácií na základe takto vykonanej predbežnej finančnej kontroly nebolo možné jednoznačne posúdiť, čo všetko, kým a v akom rozsahu bolo overované, t.j. nebolo možné pri ich kontrole jednoznačne overiť nevyhnutnosť, hospodárnosť, efektívnosť, účinnosť a účelnosť, ako aj overenie ich súladu s deklarovanými všeobecne záväznými právnymi predpismi a internými aktmi riadenia. Používaná forma vyjadrenia o vykonaní predbežnej finančnej kontroly, zaznamenania ich vykonania boli nedostatočné, vyjadrenia boli vo všeobecnej rovine. Vyjadrenie a naformulovanie výkonu predbežnej finančnej kontroly musí byť jednoznačné, má mať vypovedaciu schopnosť, musí jednoznačne preukazovať overované skutočnosti ako aj ich výkon v súlade s čím bol overovaný.

 Následná finančná kontrola bola ukončená správou. Kontrolovaný subjekt bol oboznámený so Správou o výsledku následnej finančnej kontroly dňa 4. júna 2015. Kontrolovaný subjekt sa vyjadril, že sa oboznámil s obsahom správy o výsledku následnej finančnej kontroly a nemá námietky k zisteniam uvedeným v správe. Pobočke bola uložená lehota na prijatie opatrení na nápravu nedostatkov zistených následnou finančnou kontrolou a na odstránenie príčin ich vzniku a predložiť písomný zoznam týchto opatrení do 10.7.2015. Uvedený termín pobočka dodržala.

* **v Sociálnej poisťovni, pobočka Trenčín**

Pobočke bol v roku 2014 pridelený rozpočet správneho fondu vo výške 2 065 262 €. Rozpočet bol k 31.12.2014 upravený na 2 155 853 €. Čerpanie k 31.12.2014 bolo vo výške 2 115 019 €. Pobočkou nebola prekročená úroveň čerpania pridelených finančných prostriedkov v rozpočte správneho fondu na rok 2014. Dosiahnuté čerpanie k 31.12.2014 bolo vo výške 98,11 %.

 Za kontrolované obdobie roku 2014 pobočka mala príjmy (výnosy): z vlastníctva za prenájom vlastného majetku (príjmy zo zdaňovanej činnosti) a nedaňové príjmy. Pri kontrole príjmov a nakladaní s nimi neboli zistené nedostatky v zmysle dodržania ustanoveného postupu a spôsobu nakladania s verejnými prostriedkami.

 Autoprevádzka:

 Pobočka mala v kontrolovanom období pridelené dve služobné motorové vozidlá (Škoda Fabia a Škoda Octavia). Služobné motorové vozidlá – prelitrovanie – nie doklad o úradnom meraní (Škoda Fabia a Škoda Octavia). Nepoužívané normy spotreby uvedené v technických preukazoch (Škoda Fabia a Škoda Octavia). Vyúčtovanie spotreby pohonných látok – mesačný výkaz, vyhodnotenie skutočnej spotreby, vykázanie rozdielu - úspora PHL. Vykazované skutočné spotreby nie sú   pobočkou hodnoverne, jasne a jednoznačne preukázané. Určenie zostatku s vykazovanou presnosťou na dve desatinné miesta (aj v prípadoch keď nebolo dotankovanie nádrže na konci mesiaca do plna) je technicky málo hodnoverné a málo pravdepodobné. Účtovníctvo verne nezobrazuje skutočnú spotrebu pohonných látok: nedotankovanie nádrže do plna (mesačne), nedotankovanie nádrže do plna (inventarizácia PHL k 31.12.2014). Dokumentácia – preukaznosť – nečitateľné doklady (vedenie záznamov o prevádzke služobných motorových vozidiel).

 Výkon predbežnej finančnej kontroly – čo sa ňou overovalo:

Pri realizovaných výdavkoch správneho fondu v kontrolovanom období pri posudzovaní finančných operácií na základe takto vykonanej predbežnej finančnej kontroly nebolo možné jednoznačne posúdiť, čo všetko, kým a v akom rozsahu bolo overované, t.j. nebolo možné pri ich kontrole jednoznačne overiť nevyhnutnosť, hospodárnosť, efektívnosť, účinnosť a účelnosť, ako aj overenie ich súladu s deklarovanými všeobecne záväznými právnymi predpismi a internými aktmi riadenia. Používaná forma vyjadrenia o vykonaní predbežnej finančnej kontroly, zaznamenania ich vykonania boli nedostatočné, vyjadrenia boli vo všeobecnej rovine. Vyjadrenie a naformulovanie výkonu predbežnej finančnej kontroly musí byť jednoznačné, má mať vypovedaciu schopnosť, musí jednoznačne preukazovať overované skutočnosti ako aj ich výkon v súlade s čím bol overovaný.

 Následná finančná kontrola bola ukončená správou. Kontrolovaný subjekt bol oboznámený so Správou o výsledku následnej finančnej kontroly dňa 1. júna 2015. Kontrolovaný subjekt sa vyjadril, že sa oboznámil s obsahom správy a nemal námietky k zisteniam uvedeným v správe. Pobočke bola uložená lehota na prijatie opatrení na nápravu nedostatkov zistených následnou finančnou kontrolou a na odstránenie príčin ich vzniku a predloženie písomného zoznamu týchto opatrení do 17.7.2015. Uvedený termín pobočka dodržala.

**kontrolA PRIJATÝCH OPATRENÍ**

Hlavný kontrolór a zamestnanci útvaru hlavného kontrolóra Sociálnej poisťovne, ústredie vykonali následnú finančnú kontrolu splnenia opatrení prijatých na nápravu nedostatkov zistených následnou finančnou kontrolou plnenia rozpočtu správneho fondu Sociálnej poisťovne a finančných operácií správneho fondu za určené obdobie výberovým spôsobom a na odstránenie príčin ich vzniku v pobočke Sociálnej poisťovne Svidník a Čadca.

* **v Sociálnej poisťovni, pobočka Svidník**

Kontrolovaným obdobím na kontrolu opatrení a na odstránenie príčin vzniku zistených nedostatkov bolo obdobie od 1. augusta 2012 do 31. decembra 2014.

Následná finančná kontrola vykonaná útvarom hlavného kontrolóra v roku 2012 zistila porušenia, nedostatky v oblasti: bežných výdavkov správneho fondu, evidencie rozpočtových opatrení, autoprevádzky a v oblasti výkonu a zaznamenania predbežnej finančnej kontroly.

V roku 2013 útvar hlavného kontrolóra vykonal kontrolu prijatých opatrení prijatých na odstránenie nedostatkov a na odstránenie príčin ich vzniku. Vzhľadom na pretrvávajúce nedostatky a neúčinné prijaté opatrenia bola opätovne navrhnutá a vykonaná kontrola prijatých opatrení v uvedenej pobočke Svidník v roku 2015. Overenie prijatých opatrení pobočkou, overenie skutočností týkajúcich sa ďalších zistení na vybraných dokladoch, ku ktorým sa pobočka nevyjadrila v prijatých opatreniach a o ktorých neinformovala v predloženej správe o prijatých opatreniach.

 Zistené nedostatky:

Usporiadanie výdavkov za používanie služobného mobilného telefónu riaditeľa pobočky – JUDr. Milan Piršč. Prevádzka služobných morových vozidiel: kontrolná skupina zistila pri kontrole predložených dokladov za auto prevádzku, že pobočka pri evidencii nakúpených a pri mesačnom vyúčtovaní spotrebovaných pohonných látok tieto vykazovala mesačne pri jednom služobnom motorovom vozidle 4 až 5x, kde z toho: predložené tlačivá ševt a vlastné neboli súčasťou obehu účtovných dokladov pobočky platných na rok 2014. Kontrolná skupina odporučila z dôvodu prácnosti a predpokladu možnej chybovosti zostať pri odporúčaných oficiálnych vzoroch tlačív uvedených či už v obehu účtovných dokladov pobočky alebo odporúčaných v PGR a tieto vzory prispôsobiť potrebám pobočky. Kontrolou mesačných vyúčtovaní spotreby pohonných látok v služobných motorových vozidlách kontrolná skupina zistila: pobočka nevykazuje pri vyúčtovaní žiaden rozdiel, t.j. ani prebytok ani manko, t.j. vykazuje, že skutočná spotreba = normovanej spotrebe, pobočka pri vyúčtovaní nepoužíva normy spotreby uvedené v technickom preukaze služobných motorových vozidiel (prelitrovanie vozidiel – nie doklad o úradnom meraní). Uvedené zistenia boli ako zistenia uvádzané kontrolnou skupinou útvaru hlavného kontrolóra už v apríli 2012. Predmetom kontroly opatrení útvarom hlavného kontrolóra okrem týchto zistení bolo aj dodržiavanie objemu nádrže (Škoda Octavia) uvádzané výrobcom pri vykazovaní. Kontrolná skupina konštatovala používanie tlačív, ktoré pobočka nemá v obehu účtovných dokladov uvedené a nie sú uvedené ani v príkaze generálneho riaditeľa za oblasť auto prevádzky. Pretrvávajú nedostatky: nepoužívanie noriem spotreby uvedených v technických preukazoch, nereálne vykazovanie zostatkov pohonných látok v nádrži na konci mesiaca, vykazovanie skutočnej spotreby = normovanej, rovnako nereálne, t.j. verne nezobrazujú vykazované skutočnosti, formálny výkon predbežnej finančnej kontroly pri nákupe pohonných látok a nevykonanie predbežnej finančnej kontroly pri mesačnom vyúčtovaní spotrebovaných pohonných látok. Kontrolná skupina ďalej zistila formálny výkon predbežnej finančnej kontroly aj na ďalších overovaných vybraných dokladoch.

 Kontrola opatrení bola ukončená správou s určením ďalších lehôt na prijatie adekvátnych opatrení na odstránenie nedostatkov, zaslanie ich písomného zoznamu v určenej lehote a na zaslanie správy o ich plnení.

* **v Sociálnej poisťovni, pobočka Čadca**

Kontrolovaným obdobím na kontrolu opatrení a na odstránenie príčin vzniku zistených nedostatkov bolo obdobie od 4. štvrťrok 2013 až 31.12. 2014. Výberovým spôsobom boli kontrolované aj vybrané doklady v oblasti rozpočtu a v oblasti výdavkov 1. – 5. mesiac 2015.

Následná finančná kontrola vykonaná útvarom hlavného kontrolóra v roku 2014 zistila porušenia, nedostatky v oblasti: rozpočtu (evidencia a zdôvodnenie rozpočtových opatrení), výdavky rozpočtu (vykazovanie a potvrdzovanie odpracovaných hodín pracovníkov strážnej služby, vynakladanie výdavkov na knihy, noviny, časopisy), autoprevádzka (vyhodnocovanie skutočnej spotreby, uvádzanie cieľa cesty, verné zobrazovanie skutočnej spotreby PHL v účtovníctve), výkonu a zaznamenania predbežnej finančnej kontroly. V zmysle záverov následnej finančnej kontroly bola pobočka povinná prijať opatrenia na nápravu zistených nedostatkov, predložiť ich zoznam útvaru hlavného kontrolóra a v stanovenom termíne predložiť písomnú správu o splnení prijatých opatrení. Stanovené termíny na predloženie požadovaných dokumentov boli pobočkou dodržané.

Kontrolná skupina v mesiaci jún 2015 overovala účinnosť prijatých a realizovaných opatrení pobočkou na vybraných dokladoch z jednotlivých oblastí. Evidencia rozpočtových opatrení je vedená prehľadne a zrozumiteľne so stručným zdôvodnením a uvedením konkrétnych rozpočtových položiek, na ktorých sa úpravy rozpočtu realizujú. Výkazy o odpracovaných hodinách pracovníkov strážnej služby sú odsúhlasené a potvrdené s uvedením mena príslušného zodpovedného pracovníka pobočky a dátumu odsúhlasenia výkazu. V oblasti autoprevádzky pobočka pri oboch služobných vozidlách vykazuje pri vyúčtovaní mesačnej spotreby PHL rozdiely medzi normovanou a skutočnou spotrebou, uvádza konkrétne názvy ulíc pri jazdách v meste.

 Kontrolná skupina okrem prijatých opatrení preverila výdavky pri nakladaní s finančnými prostriedkami určenými na reprezentáciu za obdobie 6-12/2014 a 1-5/2015 a náhodným spôsobom overila výkon predbežnej finančnej kontroly na pokladničných dokladoch a faktúrach. Kontrolou vybraných dokladov neboli zistené nedostatky.

Kontrola o výsledku následnej finančnej kontroly plnenia opatrení prijatých na nápravu nedostatkov a na odstránenie príčin ich vzniku bola ukončená záznamom. Kontrolná skupina neuložila žiadne ďalšie opatrenia a konštatovala, že prijaté a realizované opatrenia pobočkou boli v zmysle skontrolovaných vybraných dokladov náhodným výberom účinné.

**PREŠETROVANIE ODSTÚPENEJ SŤAŽNOSTI - PODNETU**

* **v Sociálnej poisťovni, pobočka Michalovce**

Hlavný kontrolór a zamestnanci Sociálnej poisťovne, ústredie (zamestnanec útvaru hlavného kontrolóra a zamestnanec odboru kontroly a sťažností) vykonali v januári šetrenie odstúpeného doručeného anonymného podania vo veci údajnej kriminality a protispoločenskej činnosti v Sociálnej poisťovni pobočka Michalovce.

Evidenčné číslo odboru kontroly a sťažností: BA-8052/2015

Evidenčné číslo Ministerstva práce sociálnych vecí a rodiny Slovenskej republiky, sekcia kontroly: 4558/2015-M\_SK

 459/2015

Pisateľ: anonym

Dátum doručenia MPSVaR SR: 18.12.2014

Dátum postúpenia podania Spú OkaS: 12.01.2015

Dátum postúpenia podania HK SP: 14.01.2015

Výsledok šetrenia doručeného anonymného podania:

 Podanie nespĺňalo zákonné náležitosti sťažnosti v zmysle zákona č.  9/2010  Z.   z. o sťažnostiach. Išlo o podanie fyzickej osoby. Smerovalo proti riaditeľke Sociálnej poisťovne, pobočka Michalovce JUDr. Márii Lešňanskej.

 Podanie poukazovalo na:

* pôsobenie riaditeľky vo funkcii za obdobie riadenia SP GR Ing. Muňkom,
* zdravotný stav riaditeľky pobočky,
* vzťah riaditeľky ako nadriadenej k zamestnancom,
* zneužívanie právomoci riaditeľkou v oblasti majetku, správneho fondu a pracovnoprávnej oblasti.

*Poznámka*

*Zákon č. 9/2010 Z. z. o sťažnostiach v znení č. 289/2012 Z. z., sťažnosťou podľa tohto zákona nie je podanie, ktoré podľa § 4 odsek 1, písmeno a) má charakter dopytu, vyjadrenia, názoru, žiadosti, podnetu alebo návrhu a nie je v ňom jednoznačne vyjadrené, ochrany akého svojho práva alebo právom chráneného záujmu sa osoba domáha.*

Podanie poukazovalo na rôzne nedostatky. Pisateľ sa nedomáhal ochrany svojich práv, vyjadroval iba názor týkajúci sa porušovania práv zamestnancov pobočky. Nedostatky neboli bližšie špecifikované, boli uvedené iba všeobecne. Nebolo zrejmé ani obdobie ich porušenia - časový rámec.

Pri šetrení kontrolná skupina vzhľadom na obdobie podania pisateľa zvolila za obdobie šetrenia rok 2014 ako bezprostredne predchádzajúce obdobie. Šetrenie bolo zamerané na overenie skutkového stavu v oblasti majetku, správneho fondu a pracovno-právnych vzťahov.

 Ostatné časti podania, kde pisateľ vyjadroval iba svoj názor ničím nepodložený a nepoukazoval v nich na konkrétne porušenia neboli predmetom bližšieho šetrenia.

 Kontrolná skupina nezistila porušenia v oblasti rekonštrukcie budovy, nakoľko sa pobočka nachádza v prenajatých priestoroch a nevlastní budovu. V roku 2014 ani v zmysle nájomnej zmluvy nerealizovala pobočka žiadnu rekonštrukciu, technické zhodnotenie ani stavebné úpravy na predmete nájmu.

 V pracovno-právnej oblasti kontrolná skupina pri overovaní skutkového stavu nezistila porušenia. Predmetom overovania bolo: dodržiavanie právnych predpisov v uvedenej oblasti, dodržanie záväzného limitu evidenčného počtu pracovných miest, ako aj personálne opatrenia v kontrolovanom období (nástupy, ukončenia a zmeny obsahu pracovných zmlúv).

 Kontrolná skupina sa zaoberala aj ostatnými časťami podania pisateľa, ktoré uvádza v podaní ako je dĺžka pôsobenia riaditeľky vo funkcii, t.j. už počas obdobia rady riaditeľov a pôsobenia viacerých GR SP, situačné priestory pobočky v súvislosti s možným načúvaním a špehovaním zamestnancov, ktoré sa nepreukázali a nepotvrdili.

 Kontrolná skupina informovala a oboznámila riaditeľku pobočky SP Michalovce s obsahom odpisu anonymného podania s možnosťou vyjadriť sa k jeho obsahu. Riaditeľka sa rozhodla nevyjadrovať sa k obsahu ako aj k osobným invektívam uvedených v anonymnom podaní.

**ZÁVER**

Predložená správa zahŕňa výsledky kontrolnej činnosti útvaru hlavného kontrolóra Sociálnej poisťovne za I. polrok 2015.

 Hlavný kontrolór Sociálnej poisťovne, v súlade so zákonom o sociálnom poistení predložil Dozornej rade Sociálnej poisťovne v roku 2015:

* Správy o výsledkoch kontrol
* Správu o výsledkoch kontrolnej činnosti hlavného kontrolóra za I. polrok 2015 (výtlačky správ o výsledku následných finančných kontrol sú k dispozícii k nahliadnutiu na útvare hlavného kontrolóra)
* Odborné stanovisko hlavného kontrolóra Sociálnej poisťovne k návrhu účtovnej závierky Sociálnej poisťovne za rok 2014.
* Odborné stanovisko k návrhu rozpočtu na rok 2016 a rozpočtovému výhľadu na roky 2017 a 2018.